బెంగళూరు, డిసెంబరు 8 (ఆంధ్రజ్యోతి):  సస్యకాశీగా పేరొందిన  బెంగళూరులోని అంతర్జాతీయ బొటానికల్ గార్డెన్ లాల్బాగ్ తొలిసారిగా గిన్నిస్ రికార్డుల్లోకి ఎక్కింది. వృక్షో రక్షతి రక్షితః... అనే నానుడిని సాకారం చేసేదిశలో శుక్రవారం ఏకకాలంలో 10 వేల మంది చిన్నాపెద్దా చెట్లను కౌగిలించుకుని ఈ రికార్డు సృష్టించారు. ‘నా జీవితం - నా చెట్టు’ అనే నినాదంతో ఏర్పాటైన కార్యక్రమంలో బెంగళూరు నగరం నుంచే కాకుండా రాష్ట్రవ్యాప్తంగా పలు జిల్లాల్లోని 55 పాఠశాలల నుంచి వేలాది మంది విద్యార్థులు తరలివచ్చారు. రెండు నిమిషాలపాటు చెట్లను అప్యాయంగా కౌగిలించుకున్నారు. తద్వారా గతంలో కేరళ రాష్ట్రంలో 5 వేల చెట్లను కౌగిలించుకుని దాఖలైన రికార్డును బద్దలుకొట్టారు.
bengaluru, disembaru 8 (aandhrajyoti):  sasyakaaseegaa perondina  bengaluruloni antarjaatiiya botanical garden lalbag tolisaarigaa ginnis recordulloki ekkindi. vruksho rakshati rakshitah... ane naanudini saakaaram chesedisalo sukravaaram ekakaalamlo 10 vela mandi chinnapedda chetlanu kaugilinchukuni ee rikaardu srushtinchaaru. ‘naa jeevitam - naa chettu’ ane ninaadamtoe erpaataina kaaryakramamlo bengaluru nagaram nunche kakunda raashtravyaaptamgaa palu jillaalloni 55 paatasaalala nunchi velaadi mandi vidyaarthulu taralivacchaaru. rendu nimishaalapaatu chetlanu apyayamga kaugilinchukunnaaru. tadwara gatamlo kerala rashtramlo 5 vela chetlanu kaugilinchukuni daakhalaina rikaardunu baddalukottaaru.